**Dodiac**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

voi scrie o carte

care nu va interesa pe nimeni

o carte despre do do

și nimeni nu va ști cine este

chiar dacă voi descrie amănunțit

cum poate să țină soarele în palmă

sau florile de gheață

cum orice frunză se transformă în poezii

și fiecare tic tac al pulsului universal

are doar pentru el înțeles

pentru că el îl aude

îl simte

îl vede

și do do este ce nici nu știe

o imagine multiplicată la infinit

o mișcare de nimic întreruptă

continuă

ca un gând ce prinde puteri în scoarța minții

și sapă adânc până în inimă

unde același tic tac al lui dali

se aude înăbușit prin sânge

ca o metempsihoză a secundei imperfecte

în care tot ce nu știm devine amintire

și numai cartea aceasta viitoare

va fi dovada că do do a existat și este

prolog

cuprins

prolog

niciodată sfârșit

adina v.

26. 07. 2019